Metode og videnskabsteori i fagene

Hvordan arbejder vi (metodisk) i vores fag?

|  |
| --- |
| Kildekritikken står som en central del af fagets metode i arbejdet med at omsætte fortiden til historie.  Historiefaget kan dog ikke reduceres til alene at handle om kildekritik. Når vi arbejder metodisk i historie, så arbejder vi både med forskellige historiefaglige tilgange – f.eks. kulturhistorie, politisk historie, økonomisk historie, mentalhistore – men også forskelige metodiske tilgange – f.eks. diskursanalyse, begrebshistorie, erindringshistorie, historiebrug (og -misbrug), faghistorie og populærhistorie. |

Hvilke begreber kunne være relevante at arbejde med i vores fag - hvorfor og hvordan?

|  |
| --- |
| **Kausal – intentionel – funktionel** 🡪 I historie taler vi typisk om forskellige typer af forklaring og årsagssammenhænge. Vi har forskellige historiefaglige tilgange, hvortil der knytter sig forskellige forklaringsmodeller. Er historien båret af ’system/individ’ – ’struktur/aktør’ – ’kausalitet/intentionalitet’?  **Ideografisk – nomotetisk** 🡪 I historie vil vi aldrig være helt ovre i det nomotetiske (generelle lovmæssigheder), men vi kan godt arbejde med og diskutere overordnede teorier om graden af stukturer og kausalitet i historien. I historie vil vi ofte pendulere mellem det generelle og specifikke, og begrebsparret kan ofte bruges til en diskussion af, hvad der driver historien.  **Kvantitativ – kvalitativ** 🡪 Meget materiale er kvalitativt, men vi arbejder også med f.eks. statistisk materiale. Eleverne skal kunne   * Skelne mellem de forskellige former for kilder i forhold til dette begrebspar. * Vurdere fordele og udfordringer ved kvalitativt og kvantitativt kildemateriale i forhold til deres problemstilling.   **Diakron – synkron** 🡪 Ofte vil historie blive forstået som et diakront fag (interesse i historisk udvikling – hvad skaber udviklingen), men det er samtidig vigtigt at kunne lave synkron analyse – f.eks.   * Hvordan var kvindernes rolle på arbejdsmarkedet i 50’erne og igen i 70’erne (komparativ analyse) * Kvindernes rolle på arbejdsmarkedet i 70’erne i DK og England (Komparativ analyse) * Nedslag i kendetegn ved en bestemt historisk periode (synkron analyse) |